പൗരാവകാശങ്ങള് നേടിയെടുക്കാന് രണ്ടാം സ്വാതന്ത്ര്യസമരം അനിവാര്യമെന്ന് ആലപ്പുഴ: പൗരാവകാശങ്ങളും മൗലികാവകാശങ്ങളും നേടിയെടുക്കാനും സംരക്ഷിക്കാനും രണ്ടാം സ്വാതന്ത്ര്യസമരം അനിവാര്യമാണന്ന് പ്രമുഖ സ്വാതന്ത്ര്യസമരസേനാനി വി. നാരായണന്നായര്. ജീവനും ജീവിതവും സമര്പ്പണം ചെയ്തു നേടിയെടുത്ത സ്വാതന്ത്ര്യം അനുഭവിക്കാനും നേട്ടങ്ങള് നേടിയെടുക്കാനും സാധിക്കാത്ത സാഹചര്യത്തില് ലക്ഷ്യപ്രാപ്തിക്കായി സമരസന്നദ്ധരായിരിക്കാന് തയാറാകേണ്ടിയിരിക്കുന്നു. ഗാന്ധിയന് ദര്ശന വേദി സംസ്ഥാന സമിതിയുടെ ആഭിമുഖ്യത്തില് സംഘടിപ്പിച്ച ക്വിറ്റ് ഇന്ത്യാ സമരവാര്ഷിക യോഗം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ആലപ്പുഴ സീറോ ജംഗ്ഷനില് ക്വിറ്റ് ഇന്ത്യാ സ്മാരകത്തില് നടത്തിയ യോഗത്തില് ഗാന്ധിയന് ദര്ശനവേദി സംസ്ഥാന ചെയര്മാന് ബേബി പാറക്കാടന് അധ്യക്ഷത വഹിച്ചു. രാവിലെ സ്മാരക മണ്ഡപത്തില് പുഷ്പാര്ച്ചന നടത്തിയതിന് ശേഷമായിരുന്നു അനുസ്മരണ യോഗം. അഡ്വ. ദിലീപ് ചെറിയനാട്, പ്രഫ. മിനി ജോസ്, പ്രദീപ് കൂട്ടാല, ജോര്ജ് ജോസഫ് തോട്ടുങ്കല്, ഇ. ഷാബ്ദീന്, ആന്റണി കരിപ്പാശേരി, ജേക്കബ് എട്ടുപറയില്, ഷീല ജഗധരന്, ഹക്കിം മുഹമ്മദ് രാജ് എന്നിവര് പ്രസംഗിച്ചു. ഡോ. മിനി ജോസ് പൗരാവകാശ പ്രതിജ്ഞ ചൊല്ലിക്കൊടുത്തു.